|  |
| --- |
| **Prosjektforslag** |

**Pilotere Copilot FOR MICROSOFT 365**

|  |  |  |  |
| --- | --- | --- | --- |
| **Prosjektnummer:** | **Saksnummer:** |  | |
|  |  |  | |
| **Behandlet dato:** | **Behandlet av / Prosjekteier:** | **Utarbeidet av:** | |
| <dato> |  | Prosjektleder | |
| **Beslutning:**  <Avsluttes / starte planleggingsfasen / øvrige vurderinger må gjøres> | | | |
|  | | | |
| **Bemanning av neste fase** | | | **Neste fase ferdig:** |
|  | | | <dato> |
| **Signatur ved godkjenning (BP2):**  **(prosjekteier)** | | | |
|  | | | |

ENDRINGSLOGG

| Versjon | Dato | Endring | Produsent | Godkjent |
| --- | --- | --- | --- | --- |
| 0.1 |  | NY | Prosjektleder |  |
|  |  |  |  |  |
|  |  |  |  |  |
|  |  |  |  |  |

DISTRIBUSJONSLOGG

| Versjon distribuert | Dato | Navn |
| --- | --- | --- |
|  |  |  |

*NTNU er et internasjonalt orientert universitet med hovedsete i Trondheim og campuser i Gjøvik og Ålesund. Universitetet har en teknisk-naturvitenskaplig hovedprofil, en rekke profesjonsutdanninger og en faglig bredde som også inkluderer humaniora, samfunnsvitenskap, økonomi, medisin, helsevitenskap, utdanningsvitenskap, arkitektur, entreprenørskap og kunstfag.*

*NTNU har 9000 ansatte og 43 000 studenter.*

Innhold

[1. Prosjektbeskrivelse og -målsetninger 4](#_Toc166069475)

[1.1. Delprosjekt 1 - Utarbeide verktøykasse for å bli «Copilot ready» 4](#_Toc166069476)

[1.1.1. Beskrivelse av arbeidspakke 5](#_Toc166069477)

[1.2. Delprosjekt 2 – Hvordan kan det offentlige ta i bruk KI-verktøy? 6](#_Toc166069478)

[1.2.1. Beskrivelse av arbeidspakke 6](#_Toc166069479)

[1.3. Delprosjekt 3 - Arrangere et åpent fagseminar om temaet for alle i offentlig sektor i juni 2024. 7](#_Toc166069480)

[1.3.1. Beskrivelse av arbeidspakke 7](#_Toc166069481)

[2. Hvorfor prosjekt? 7](#_Toc166069482)

[2.1. Hvorfor sandkasseprosjekt? 8](#_Toc166069483)

[3. Prosjektorganisasjon 10](#_Toc166069484)

[4. Rammebetingelser 10](#_Toc166069485)

[5. Kommunikasjonsplan 11](#_Toc166069486)

[6. Prosjektets forventede gevinster 11](#_Toc166069487)

[6.1. Gevinstoversikt 11](#_Toc166069488)

[7. Prosjektets avhengigheter og forutsetninger 11](#_Toc166069489)

[7.1. Avhengigheter 11](#_Toc166069490)

[7.2. Forutsetninger for en vellykket gjennomføring 11](#_Toc166069491)

[7.3. Vurdering av prosjektets usikkerheter 12](#_Toc166069492)

# Prosjektbeskrivelse og -målsetninger

NTNU ønsker å gjennomføre et pilotprosjekt for å teste om Microsofts kunstige intelligente assistent «Copilot for Microsoft 365» (https://adoption.microsoft.com/en-us/copilot/ - heretter omtalt som “Copilot”) kan bli tatt i bruk i en stor organisasjon i offentlig sektor.

NTNU ønsker at sandkasseprosjektet skal resultere i tre konkrete delmål (og har organisert prosjektet deretter):

1. Utarbeide en verktøykasse for at organisasjoner i offentlig sektor kan bli «Copilot-ready»
2. Utvikle informasjonsmateriell om hvordan organisasjoner i offentlig sektor kan påvirke leverandører til å tenke operasjonelt personvern tidlig i utvikling av nye tjenester hvor kunstig intelligens benyttes
3. Arrangere et åpent fagseminar om temaet for alle i offentlig sektor mai 2024.

Hovedformålet med prosjektet er å vurdere om dette er et verktøy som skal innføres ved NTNU, hvilke muligheter og utfordringer bruk av et slikt verktøy kan medføre, samt foreslå et robust rammeverk for forvaltning, drift, vedlikehold og utvikling. NTNU er en stor organisasjon med bred aktivitetsportefølje innenfor utdanning, forskning, nyskaping og administrasjon. For oss er det viktig å teste ut og ta i bruk ny teknologi, men det kan ikke gå på bekostning av krav til informasjonssikkerhet og personvern. NTNU må være helt sikre på at vi ikke gjør feil vurderinger av lovlighet, etikk og sikker bruk av en digital assistent basert på kunstig intelligens og virksomhetens tilgjengeliggjorte data.

NTNU ønsker å dele alle erfaringer åpent og kommer til å legge ut alle dokumenter i pdf og word-format. Alle dokumenter er lisensiert ut fra Creative commons rammeverket. Der ikke annet er spesifisert gjelder lisens CC-BY-NC som gjør at alle kan dele og bearbeide innholdet så fremt kreditering skjer og videreformålet er ikke-kommersielt. Les mer på <https://creativecommons.org/licenses/by-nc/4.0/deed.no>

## Delprosjekt 1 - Utarbeide verktøykasse for å bli «Copilot ready»

Hovedformålet med prosjektet er å utarbeide en verktøykasse som kan gjøre det enklere å vurdere om verktøy som Copilot er verktøy som kan innføres ved NTNU. NTNU vil måtte foreta en rekke vurderinger knyttet til robusthet i egen virksomhet, Orden i eget hus (dataforvaltning) og bruksområder som kan være nyttig for andre organisasjoner i offentlig sektor å lære av.

NTNU ønsker å utarbeide en verktøykasse bestående av vurderinger, beskrivelser av rammeverk, retningslinjer og utkast til personvernkonsekvensvurderinger som andre kan ta i bruk. Verktøykassen skal bestå av materiell for å hjelpe til med vurderinger av hvorvidt en organisasjon kan anskaffe og ta i bruk et verktøy som Microsoft 365 Copilot (eller tilsvarende). Verktøykassen som utarbeides vil tilgjengeliggjøres og deles med andre offentlige og private virksomheter.

Vurderinger av lovlighet, etikk og sikker bruk av en «digital assistent / Copilot» basert på kunstig intelligens og virksomhetens egne tilgjengeliggjorte data er hovedspørsmålet som skal behandles i prosjektet.

Om verktøy som Copilot kan brukes i offentlig sektor vil dette ha et stort innovasjonspotensial. Effektiviseringspotensial i driftsoppgaver, bedre kvalitet i saksbehandling og nye måter å fremstille informasjon og kunnskapsgrunnlag bør vurderes. Dette vil igjen kunne gi besparelser i både tid og kostnader.

*Målsetning delprosjekt 1: Dette delprosjektet skal utarbeide en digital verktøykasse med innhold som andre kan gjenbruke til å ta gode valg for å bli «copilot-ready». Innhold blir gjort tilgjengelig på ntnu.no/copilot fortløpende våren 2024.*

### Beskrivelse av arbeidspakke

Nedenfor har vi utarbeidet en detaljert arbeidspakkebeskrivelse og foreslåtte tidsfrister

1. Oppstart delprosjekt 1. februar 2024
2. Testing av Copilot for utvalgte brukere på NTNU fra 22. februar til 31. august 2024
3. Workshop med NTNUs IKT-leverandør (Crayon) «Hva anbefaler leverandørene at vi gjør?»
   1. Heldags workshop blir gjennomført 6. mars 2024
   2. Rapport med anbefalinger fra Crayon blir levert 19. mars 2024
4. Vitenskapelig seminar
   1. Seminar med interesserte vitenskapelige som legger fram sine tanker og refleksjoner rundt arbeidet så langt. Styringssignaler og «pointers» på hva som er trøbbel i dag. Eksempler på tilbakemeldinger som har kommet så langt:
      1. «Jeg som bruker skjønner ikke hva jeg har sagt ja til i IKT-reglementet.»
      2. «Jeg vil vite hvem som kan lese eposten min»
      3. «Hvordan har dere vurdert nødvendighet og proporsjonalitet»
   2. Digitalt 2 timers dialog med fremlegg. Må gjennomføres på engelsk.
   3. Forslag tidspunkt: Mellom 2-5 april
5. Workshop med Datatilsynet
   1. Heldags workshop med tema (arbeidstitler) «Hva gjør vi når grunnmuren mangler?» / På veien til Orden i eget hus / «Fra gutterom til egen leilighet»
      1. Lag utfyllende beskrivelse formål med workshop:
   2. Leveranse: oppsummering med klar anbefaling: «Gjør sånn**»**
   3. Heldags workshop i Trondheim. Gjennomføres på norsk
   4. Antall deltakere? [kan/bør vi invitere med representanter fra andre interesserte parter?]
   5. Forslag tidspunkt: Mellom 8-12 april
6. Hovedleveranse «Dette er våre vurderinger»
   1. Leveransen inneholder:
      1. DPIA testfase + «22 vurderinger» av mangelfullt innhold. Vurderingene er utarbeidet i fellesskap med andre og er bygd på en felles lest med en «utenfra-vurdering» og Personvernombudets anbefaling.
      2. Retningslinjer for bruk av generativ kunstig intelligens
      3. Teknisk sjekkliste «gjør sånn for å bli Copilot Ready» basert på Datatilsynets mal for programvareutvikling med innebygd personvern
   2. Presentere tilbakemeldinger og status på fagseminar 23. mai
   3. Intern kvalitetssjekk av DPIA og 22 vurderinger innen 1 juni
   4. Ferdigstille innhold til verktøykasse på nett innen 20. juni

## Delprosjekt 2 – Hvordan kan det offentlige ta i bruk KI-verktøy?

NTNU ønsker å øke oppmerksomheten på viktigheten av å tenke innebygd personvern i prosessen når IKT-verktøy skal anskaffes. I dag er det ofte leverandørene som styrer utviklingen, og NTNU og andre offentlige instanser må leve med de vilkår og premisser leverandørene setter i utviklingen av sine verktøy. Å følge opp for eksempel «dynamiske kontrakter» med store internasjonale skyleverandører, kan være utfordrende både for små og store organisasjoner. Praksisen med for eksempel «opt out»-løsninger (bruker må aktivt følge med på og selv skru av funksjonalitet som øker personvernulempe) bør utfordres tidlig i anskaffelsesprosessen.

NTNU (som mange andre organisasjoner) har en avtale med Microsoft, men opplever at den reelle påvirkningskraften ligger i anskaffelsesprosessen. Det er da man kan stille krav til at nye IT-systemer skal støtte operasjonelt personvern, og ikke at personvernvurderingene først gjøres mot slutten av anskaffelsen. For å hjelpe til med hvordan en organisasjon bør tenke ønsker NTNU å utarbeide generelle krav som kan stilles i en anskaffelsesprosess slik at operasjonelt personvern faktisk blir operasjonelt.

En viktig del av dette delprosjektet blir også å gjenbruke allerede etablerte samarbeidsarenaer. NTNU har i dag en tett og god samarbeidsrelasjon med Microsoft, og denne arenaen kan danne et utgangspunkt for en bredere samarbeidsarena. NTNU antar at leverandører generelt, ikke bare Microsoft, er interessert i å være med på å skape en felles forståelse for hva som er viktig for offentlige virksomheter å ha på plass i anskaffelser av verktøy basert på kunstig intelligens, da dette stimulerer til økt konkurranseevne i markedet.

*Målsetning delprosjekt 2: Dette delprosjektet skal utvikle informasjonsmateriell om hvordan organisasjoner i offentlig sektor kan påvirke leverandører til bedre å vurdere andre faktorer enn økonomi tidlig i utvikling av nye tjenester hvor kunstig intelligens benyttes. Andre faktorer kan være operasjonelt personvern, informasjonssikkerhet, etikk, bærekraft, informasjonskompetanse osv.*

### Beskrivelse av arbeidspakke

Nedenfor har vi utarbeidet en detaljert arbeidspakkebeskrivelse og foreslåtte tidsfrister

1. Oppstart delprosjekt 1. februar 2024
2. Gjennomføre vurdering (selskapsgjennomgang) av NTNUs avtaler i Microsoft-økosystemet
3. Utarbeide utkast og innhold til «vurderingsrammeverk» innen 15. april
4. Workshop med Datatilsynet, DFØ, Sikt og NTNU (Innkjøp)
   1. Heldags workshop med tema (arbeidstittel) «Hvordan stiller vi krav til leverandører» / «Hvordan lager vi gode rammeverk for morgendagen?»
      1. Lag utfyllende beskrivelse formål med workshop:
         1. Økt forståelse/erkjennelse av «formål og midler» når institusjoner bruker rammeavtaler
         2. Økt tydeliggjøring av veiledningsplikt når institusjoner tilbyr rammeavtaler
   2. Leveranse: Erfaringsutveksling
   3. Heldags workshop i Trondheim/Oslo. Gjennomføres på norsk.
   4. Antall deltakere? [kan/bør vi invitere med representanter fra andre interesserte parter?]
   5. Forslag tidspunkt: Medio mai
5. Hovedleveranse «Dette er våre vurderinger»
   1. Leveransen inneholder:
      1. Skritt 1: Hjelp til selvhjelp: «Hva må jeg tenke på når jeg vil bruke et verktøy på internett?
         1. Inneholder ulike vurderinger fra ulike sider: Etikk, personvern, informasjonssikkerhet, miljø osv.
      2. Skritt 2: Sjekkliste og støttemateriell: Hva må vi tenke på når vi anskaffer og/eller tilbyr verktøy.
         1. Inneholder ulike vurderinger fra ulike sider. Hvordan vurdere etikk, personvern, informasjonssikkerhet, miljø, bærekraft osv.
   2. Presentere tilbakemeldinger og status på fagseminar 23. mai
   3. Intern kvalitetssjekk av dokumenter innen 1. juni
   4. Ferdigstille innhold til verktøykasse på nett innen 20. juni

## Delprosjekt 3 - Arrangere et åpent fagseminar om temaet for alle i offentlig sektor i juni 2024.

NTNU har «Kunnskap for en bedre verden» som sin overordnede visjon. Denne visjonen gjelder ikke bare for vår vitenskapelige aktivitet – formidling er viktig for alle våre virksomhetsområder. Erfaringer fra dette prosjektet vil kunne benyttes av andre, og NTNU ønsker derfor å arrangere et åpent fagseminar om temaet og vise fram prosjektresultater mot slutten av prosjektperioden.

NTNU ønsker å legge til rette for erfaringsutveksling og deling på tvers i offentlig sektor, og dette gjelder særlig innenfor områder som for eksempel personvern. Å avslutte prosjektperioden med et fagseminar som legger til rette for erfaringsutveksling, tverrfaglig samarbeid og et vitenskapelig tilsnitt tror vi vil gi en god «punch-out» i sandkasseprosjektet.

*Målsetning delprosjekt 2: Dette delprosjektet skal legge til rette for erfaringsutveksling og deling på tvers i offentlig sektor. Det gjennomføres to digitale løypemeldinger og ett fagseminar som belyser viktige tema og resultater fra prosjektet. Arrangementene skal være åpne for alle, og det blir tatt opptak som kan gjenbrukes av andre.*

### Beskrivelse av arbeidspakke

Nedenfor har vi utarbeidet en detaljert arbeidspakkebeskrivelse og foreslåtte tidsfrister

1. Oppstart delprosjekt 1. mars 2024
2. Gjennomføre løypemelding 1: 20. mars 2024
3. Gjennomføre løypemelding 2: 25. april 2024
4. Gjennomføre fagseminar: 23. mai 2024

# Hvorfor prosjekt?

IT-avdelingen skrudde i september 2023 på Microsoft sitt verktøy «Bing Chat Enterprise» (<https://www.bing.com/chat>) for alle ansatte på NTNU. Bing Chat Enterprise er en samtalerobot og en språkmodell som ligner på andre kjente verktøy som for eksempel ChatGPT. I motsetning til mange andre verktøy var sikkerhetsnivået høyere og løsningen var lett tilgjengelig for NTNU. Verktøyet er integrert i nettleseren og innlogging skjer automatisk for alle som er pålogget (Microsoftkonto). Informasjon om verktøyet finnes på innsida: <https://i.ntnu.no/wiki/-/wiki/Norsk/Bing+Chat+Enterprise>

I september 2023 var Bing Chat Enterprise ikke gjort tilgjengelig for studentlisensene, og IT-avdelingen har siden dette jobbet med å tilby et KI-verktøy for studentene. IT-avdelingen har vurdert både Sikt sin Sikker KI-Chat, GPT.UIO og utvikling av en egen NTNU-løsning. IT-avdelingens ledergruppe falt til slutt ned på å jobbe videre med UiO sin løsning. For å kunne tilby UiO sin løsning på NTNU, var det nødvendig med noe utvikling som tidligst kunne være ferdig i februar 2024. Like før jul meldte Microsoft at de kommer til å tilgjengeliggjøre verktøyet Bing Chat Enterprise også for studentlisensene under et nytt navn: «Microsoft Copilot» («Copilot with commercial data protection»). Verktøyet tilbys som en såkalt «opt out»-løsning, det vil si at Microsoft skrur det på og NTNU må i så fall aktivt skru det av for at det ikke skal bli gjort tilgjengelig for brukerne. Det medfører ingen kostnad for NTNU å ta løsningen i bruk, men institusjonen må sørge for at alle vurderinger av informasjonssikkerhet og personvern er ivaretatt. Det er utarbeidet en personvernkonsekvensvurdering (DPIA) jf. artikkel 35 i Personvernforordningen. Denne er gjort tilgjengelig for offentligheten på NTNUs nettsider.

**NTNU ønsker å legge til rette for at studenter og ansatte skal ha trygge og gode verktøy for å kunne lære seg å bruke KI-verktøy. Det har derfor vært viktig å:**

1. Tilby en språkmodell for behandling av gule/interne data (ikke personopplysninger)
   1. Å tilby og anbefale et sikrere alternativ til studentene enn åpne tjenester på nett (for eksempel ChatGPT)
2. Tilby en lett tilgjengelig og trygg språkmodell der våre ansatte og studenter kan gjøre seg kjent med fordeler og ulemper med ny teknologi.
   1. Å tilby det samme verktøyet til både studenter og ansatte slik at fagspesifikk opplæring kan gis i ordinær undervisning
   2. Å tilby et verktøy raskt nok til at det kan inngå i undervisningsplanleggingen for våren 2024
3. Tilby en teknisk løsning hvor vi samtidig tilgjengeliggjør informasjon om hvordan vi har tenkt risikovurdering og personvern

NTNU skrudde 7. mars 2024 på Microsoft Copilot for alle studenter og ansatte. Vi utarbeider retningslinjer for trygg bruk av generativ kunstig intelligens på tvers av hele organisasjonen, organiserer en permanent arbeidsgruppe som skal jobbe med tematikken i overskuelig framtid. Vi har begynt å rekruttere ny og omstille eksisterende kompetanse for å håndtere det teknologiske taktskiftet som kunstig intelligens medfører, og vi har fullt fokus på medvirkning og opplæring av ansatte og studenter. Vi har gjort oss klar for digital omstilling: Hvordan gjør vi det best mulig?

## Hvorfor sandkasseprosjekt?

I forarbeidet så langt har blitt identifisert en rekke problemstillinger, muligheter og utfordringer som NTNU ennå ikke har «landet». Området er komplekst, både teknisk og juridisk og i en «kontinuerlig kamp om ressursene» er et vanskelig å få satt av tilstrekkelig med ressurser og tid til å gjøre gode nok vurderinger. NTNU ønsker hjelp til å få bekreftet eller avkreftet hvor vidt våre vurderinger er riktige, og jobber ut fra en teori om at «hvis vi lurer på det, så lurer helt sikkert noen andre også».

Nedenfor følger en liste over de prioriterte problemstillingene som ønskes belyst i sandkasseprosjektet:

* **Hva skal til for å kunne bruke Copilot?**
  + Kan verktøy som Copilot tas i bruk i offentlig sektor? Har vi god nok kontroll på egne data, ref. Orden i eget hus?
  + Kan vi forklare hvordan Copilot skaper resultater? Klarer vi å sikre at vi kjenner til hele beslutningskjeden fra hvor den henter den data til fram til resultatet den gir? Kan vi unngå at NTNU tar feil avgjørelser (Bias, hallusinering, oppgir feil svar, overbevisende svar osv)?
  + Hvordan må brukere strukturere og organisere filer og data på egne lagringsområder for å kunne bruke Copilot? Hvordan tenke informasjonssikkerhet og klassifisering? Hvilke opplæringstiltak og retningslinjer bør en organisasjon ha?
  + Er det mulig å sikre krav og forventninger til dataminimering? Får Copilot tilgang til alle data en bruker har lagret?
  + Kan vi utvikle og dele retningslinjer for riktig bruk av Copilot med andre offentlige virksomheter?
* **Hvordan kan vi stille riktige krav til leverandører og selv evne å følge dem?**
  + «Hvordan stiller vi krav til leverandører» / «Hvordan lager vi gode rammeverk for morgendagen?»
  + «Hva gjør vi når grunnmuren mangler?» / På veien til Orden i eget hus / «Fra gutterom til egen leilighet»

**Andre tema som påvirker prosjektet tematisk i større eller mindre grad:**

* KI-chat verktøyet «Microsoft Copilot» / «Copilot with commercial data protection» for studenter og ansatte er bare første skritt. Det er viktig at NTNU jobber videre med utvikling og tilgjengeliggjøring av nye og bedre verktøy, for eksempel verktøy som i større grad tilfredsstiller pedagogiske forventninger og tar vare på input/output over lenger tid. Det er vanskelig å tilfredsstille krav til sletting når brukerne vil ha tilgang til input-data over lang ting
* Relasjonen jobb-privat er utfordrende. Aktiviteter du gjør på jobb kan påvirke privatlivet negativt. Eksempel: Bruk av KI-verktøy til opplæringsvideoer i undervisning kan brukes til å lage deepfake som kan misbrukes i svindel av deg som privatperson.
* Ved NTNU er det i dag mange som jobber med problemstillinger knyttet til kunstig intelligens, og det er viktig med god samordning internt. For eksempel pågår det et viktig arbeid på utdanningsområdet, hvor vurderingene som gjøres her kan påvirke vurderinger som må gjøres innenfor andre områder. Fjusk, skjema for redegjørelse for bruk av KI i arbeidet med besvarelser (deklarasjon) og kompetanseutvikling knyttet til KI i utdanningsvirksomheten blir vurdert.
* Kostnaden for neste generasjons KI-verktøy er høy og det er viktig at det settes i gang en prinsippdiskusjon om alle brukere skal få tilgang, hvilke finansieringsmekanismer som skal legges til grunn osv. IT-avdelingen kommer til å forberede og løfte en egen sak om dette i løpet av våren 2024.

# Prosjektorganisasjon

|  |  |  |  |
| --- | --- | --- | --- |
| Partner | Navn | Rolle | Kontaktinformasjon |
| NTNU | Heine Skipenes | Prosjektleder |  |
| NTNU | Håkon Alstad | Prosjekteier |  |
| NTNU | Silje Reiten Blichfeldt | Delprosjektleder 1 |  |
| NTNU | Bodil Åberg Mokkelbost | Delprosjektleder 2 |  |
| NTNU | Hanne Jensen Moe | Delprosjektleder 3 |  |
| NTNU |  | Rådgivere ved IT-avdelingen ved seksjonene Digital Sikkerhet og IT-strategi og -styring |  |
| NTNU |  | Jurister ved Avdeling for virksomhetsstyring og Avdeling for utdanningskvalitet |  |
| NTNU |  | NTNU Fellesadministrasjonens Personvernklynge |  |
| NTNU |  | Personvernombudet |  |

# Rammebetingelser

Prosjektet jobber ut fra følgende rammebetingelser

* Personellressurser til gjennomføring av prosjektet vil gjøres tilgjengelig primært fra Seksjon for Digital sikkerhet og Seksjon for IT-strategi og -styring.
* Prosjektet vil søke om tilskudd fra Direktør for organisasjon og infrastruktur, IT-avdelingen, NTNUs Digitaliseringsprogram og Avdeling for utvikling og virksomhetsstyring til å arrangere det planlagte fagseminaret i mai 2024. NTNU kan selv stille med egne lokaler og utstyr til strømming og opptak for digitale deltakere, så kostnaden anses som beskjeden. Fysiske deltakere må selv dekke utgifter til reise og opphold.
* IT-avdelingen dekker testlisenser til Microsoft 365 Copilot fram til 31. august 2024.

NTNU ønsker å favne bredt i organisasjonen, og involverer interne ressurser på flere nivåer, deriblant:

* Utvalgte teknisk-administrativt ansatte ved 8 fakulteter og 55 institutter
* Etablerte forskningsmiljø, særlig fra Fakultet for informasjonsteknologi og elektroteknikk.
* IT-avdelingen ved seksjonene Digital Sikkerhet og IT-strategi og -styring
* Jurister ved Avdeling for utvikling og virksomhetsstyring og Avdeling for utdanningskvalitet
* NTNU Fellesadministrasjonens Personvernklynge
* Personvernombudet

# Kommunikasjonsplan

Vi har laget en egen kommunikasjonsplan for prosjektet inkludert interessentanalyse.

# Prosjektets forventede gevinster

Må kartlegges som del av implementerings- og innføringsarbeidet

## Gevinstoversikt

|  |  |  |
| --- | --- | --- |
| Gevinster | For hvem, og hvordan, fremkommer gevinsten? | Forutsetninger for at gevinsten skal kunne realiseres |
|  |  |  |

# Prosjektets avhengigheter og forutsetninger

Må kartlegges som del av implementerings- og innføringsarbeidet

## Avhengigheter

[Beskriv kort interne og eksterne avhengigheter prosjektet har (for eksempel til andre prosjekter, interne og eksterne leveranser, tilgang til data, innkjøp, felleskomponenter mv. Dette er kjente avhengigheter (ikke usikkerheter) som prosjektet må ivareta/bygge inn ifm. den videre planleggingen av prosjektet.]

[Beskriv kort interne og eksterne avhengigheter prosjektet har (for eksempel til andre prosjekter, interne og eksterne leveranser, tilgang til data, innkjøp, felleskomponenter mv. Dette er kjente avhengigheter (ikke usikkerheter) som prosjektet må ivareta/bygge inn ifm den videre planleggingen av prosjektet.]

## Forutsetninger for en vellykket gjennomføring

[Beskriv kort hvilke forutsetninger som vil bli viktige for at prosjektet skal lykkes. Dette kan blant annet være forhold knyttet til prosjektgjennomføringen, som for eksempel

* styring, organisering og ansvarsforhold
* tilgang til ressurser/kompetanse
* informasjonsflyt
* tekniske løsninger

De fleste prosjekter vil ha noen sentrale forutsetninger for at mottakerne skal kunne ta i bruk prosjektets leveranser på en god måte, og dermed realisere gevinstene. Dette kan for eksempel være

* informasjon til dem som berøres av et nytt regelverk eller en ny offentlig tjeneste
* omorganiseringer/organisasjonsendringer
* samordning av IKT-systemer eller kompetansetiltak.]

## Vurdering av prosjektets usikkerheter

Må kartlegges som del av implementerings- og innføringsarbeidet.

Det er utarbeidet en egen risikovurdering av verktøyet Copilot for Microsoft 365 som også vurderes risikoelementer knyttet til prosjektet (unntatt offentligheten)

**Vedlegg:**

* Søknadsskjema for regulatorisk sandkasse – DEL 1
* Søknadsskjema for regulatorisk sandkasse – DEL 2